Diari Oficial de la Generalitat Valenciana


Sumari del DOGV 234, del 07-03-1985 (1985/804008)

DECRET 9/1985, de 14 de febrer, del Consell de la Generalitat Valenciana, pel qual es modifica l'article 4. del Decret 163/1983, de 19 de desembre, creador de la Comissió de Programació Econòmica i Inversions Públiques de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/02/14/9/dof/vci/html**

### Dades del document

Número de DOGV
:   234

Data del DOGV
:   07-03-1985

Secció del DOGV
:   DISPOSICIONS GENERALS

Número del document
:   1985/804008


Data del document
:   14-02-1985

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 9/1985, de 14 de febrer, del Consell de la Generalitat Valenciana, pel qual es modifica l'article 4 del Decret 163/1983, de 19 de desembre, creador de la Comissió de Programació Econòmica i Inversions Públiques de la Generalitat Valenciana.  
El Decret 163/1983, de 19 de desembre, creà la Comissió de Programació Econòmica i Inversions Públiques de la Generalitat Valenciana, per atendre la necessària coordinació i el seguiment de les inversions públiques que les diferents Administracions realitzen en l'àmbit de la Comunitat Autònoma.   
L'article 4.t del Decret esmentat establia el nombre i la condició dels representants dels òrgans de govern de la Generalitat i de les Diputacions Provincials , que havien d?actuar com a vocals de la Comissió esmentada, sense incloure-hi representants de l?Administració Municipal. La necessitat que els municipis siguen representats en la Comissió citada fa necessari que es modifique l'article que en regula els components.   
En atenció d'aquests motius, a proposta del Conseller d'Economia i Hisenda, i amb la deliberació prèvia del Govern Valencià, en sessió celebrada el dia 14 de febrer de 1985,   
DECRETE:   
Article únic  
L'article 4.t del Decret 163/1983, de 19 de desembre del Consell de la Generalitat Valenciana, pel qual es crea la Comissió de Programació Econòmica i Inversions Públiques de la Generalitat Valenciana, queda redactat de la forma següent:  
Article 4.t   
Seran vocals de la Comissió:   
Els Directors Generals de Política Financera, Tributs i Pressupostos de la Conselleria d'Economia i Hisenda.   
Dos representants, amb categoria de Director General, de cada una de les Conselleries de Cultura, Educació i Ciència; Obres Públiques, Urbanisme i Transports; Indústria, Comerç i Turisme; Sanitat, Seguretat Social i Treball; i Agricultura, Pesca i Alimentació, nomenats pels Consellers respectius.   
Un representant, amb categoria de Director General, de cada una de les Conselleries de Governació i de Presidència, nomenats pels Consellers respectius.   
Un Diputat de cada una de les tres Diputacions Provincials de la Comunitat Valenciana, nomenats pel President.   
Tres alcaldes, designats pel Conseller de Governació, que pertanyen i representen, respectivament, el primer Municipi de fins a 5.000 habitants; el segon Municipi el nombre d'habitants del qual estiga comprés entre els 5.000 i els 25.000; i el tercer als que superen els 25.000 habitants.   
DISPOSICIO FINAL  
Aquest Decret entrarà en vigor el dia de la publicació en el Diari Oficial de la Generalitat Valenciana.   
Valencia, 14 de febrer de 1985.   
El President de la Generalitat,  
JOAN LERMA I BLASCO  
El Conseller d?Economi i Hisenda,  
ANTONI BIRLANGA I CASANOVA


Còpia Permalink ELI